CELEX: 32020D0793
Language: fi
Date: 2020-06-12 00:00:00
Title: Neuvoston päätös (EU) 2020/793, annettu 12 päivänä kesäkuuta 2020, liikenneyhteisön alueellisessa ohjauskomiteassa Euroopan unionin puolesta otettavasta kannasta tiettyihin hallinnollisiin ja henkilöstöasioihin sekä liikenneyhteisön varainhoitosääntöjen vahvistamiseen

17.6.2020   
               
               
                  FI
               
               
                  Euroopan unionin virallinen lehti
               
               
                  L 193/11
               
            
         NEUVOSTON PÄÄTÖS (EU) 2020/793,
         annettu 12 päivänä kesäkuuta 2020,
         liikenneyhteisön alueellisessa ohjauskomiteassa Euroopan unionin puolesta otettavasta kannasta tiettyihin hallinnollisiin ja henkilöstöasioihin sekä liikenneyhteisön varainhoitosääntöjen vahvistamiseen
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 91 artiklan ja 100 artiklan 2 kohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Unioni allekirjoitti sopimuksen liikenneyhteisön perustamisesta, jäljempänä ’liikenneyhteisösopimus’, neuvoston päätöksen (EU) 2017/1937 (1) mukaisesti. Sopimus hyväksyttiin unionin puolesta 4 päivänä maaliskuuta 2019 neuvoston päätöksellä (EU) 2019/392 (2), ja se tuli voimaan 1 päivänä toukokuuta 2019.
                  
               
                     (2)
                  
                  
                     Alueellinen ohjauskomitea perustettiin liikenneyhteisösopimuksella liikenneyhteisösopimuksen hallinnointia ja asianmukaista täytäntöönpanoa varten. Liikenneyhteisösopimuksessa edellytetään, että alueellinen ohjauskomitea hyväksyy säännöt, jotka koskevat liikenneyhteisön pysyvän sihteeristön henkilöstön työoloja, ja tekee päätöksen tarkemmasta menettelystä, jota noudatetaan talousarvion toteuttamisessa sekä tilinpäätöksen esittämisessä ja tilintarkastuksessa.
                  
               
                     (3)
                  
                  
                     Alueellisen ohjauskomitean on määrä hyväksyä piakkoin päätökset liikenneyhteisön henkilöstön matkasäännöistä, asiantuntijan ominaisuudessa kokouksiin kutsuttujen liikenneyhteisön pysyvän sihteeristön ulkopuolisten henkilöiden kulujen korvaamista koskevista säännöistä ja liikenneyhteisöön sovellettavista varainhoitosäännöistä ja tarkastusmenettelyistä.
                  
               
                     (4)
                  
                  
                     On aiheellista määrittää kanta, joka otetaan unionin puolesta alueellisessa ohjauskomiteassa, koska tällaiset päätökset ovat tarpeen liikenneyhteisön pysyvän sihteeristön moitteettoman toiminnan kannalta ja sitovat unionia,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Liikenneyhteisön perustamisesta tehdyllä sopimuksella perustetussa alueellisessa ohjauskomiteassa Euroopan unionin puolesta otettava kanta, joka koskee liikenneyhteisön henkilöstön matkasääntöjä, asiantuntijan ominaisuudessa kokouksiin kutsuttujen liikenneyhteisön pysyvän sihteeristön ulkopuolisten henkilöiden kulujen korvaamista koskevia sääntöjä ja liikenneyhteisöön sovellettavia varainhoitosääntöjä ja tarkastusmenettelyjä, perustuu alueellisen ohjauskomitean vastaaviin päätösluonnoksiin (3).
            Euroopan unionin edustajat alueellisessa ohjauskomiteassa voivat sopia päätösluonnoksiin tehtävistä vähäisistä muutoksista ilman uutta neuvoston päätöstä.
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 12 päivänä kesäkuuta 2020.
            
               
                  Neuvoston puolesta
               
               
                  Puheenjohtaja
               
               A. METELKO-ZGOMBIĆ
            
         
         
            (1)  Neuvoston päätös (EU) 2017/1937, annettu 11 päivänä heinäkuuta 2017, liikenneyhteisön perustamista koskevan sopimuksen allekirjoittamisesta Euroopan unionin puolesta ja sen väliaikaisesta soveltamisesta (EUVL L 278, 27.10.2017, s. 1).
         
            (2)  Neuvoston päätös (EU) 2019/392, annettu 4 päivänä maaliskuuta 2019, liikenneyhteisön perustamista koskevan sopimuksen tekemisestä Euroopan unionin puolesta (EUVL L 71, 13.3.2019, s. 1).
         
            (3)  Ks. asiakirja ST 8100/20 osoitteessa http://register.consilium.europa.eu.